നഷ്ടമാക്കിയത് ജോലിയും സിനിമയിലെ അവസരവും സലൂണിനെതിരായ പരാതിയില് മോഡലിന് 2 കോടി നഷ്ടപരിഹാരം Begin typing your search... X സലൂണിന്റെ മോശം സേവനം മൂലം സിനിമയിലെ അവസരങ്ങളടക്കം നഷ്ടമായെന്ന മോഡലിന്റെ പരാതിയില് രണ്ടു കോടി നഷ്ടപരിഹാരം നല്കാന് കോടതി ഉത്തരവ്. മോഡല് ആഷ്ണ റോയ് നല്കിയ പരാതിയില് ദേശീയ ഉപഭോക്തൃ തര്ക്ക പരിഹാര കമ്മീഷനാണ് വിധി പ്രസ്താവിച്ചത്. എട്ട് ആഴ്ചയ്ക്കുള്ളില് നഷ്ടപരിഹാരം നല്കണമെന്നാണ് കേസ് പരിഗണിച്ച ജസ്റ്റിസ് ആര് കെ അഗര്വാള് അധ്യക്ഷനായ ബെഞ്ചിന്റെ നിര്ദേശം. 2018ല് ഡല്ഹിയിലെ പഞ്ചനക്ഷത്ര ഹോട്ടലായ ഐടിസി മയൂരയിലുള്ള സലൂണില് നിന്നാണ് യുവതിക്ക് മോശം അനുഭവമുണ്ടായത്. സലൂണിന്റെ വീഴ്ച മൂലം യുവതിയുടെ മുടിയ്ക്ക് വലിയ രീതിയില് പരിക്കേല്ക്കുകയും തലയില് പൊള്ളലേറ്റതിനെ തുടര്ന്ന് അലര്ജി അടക്കം അനുഭവപ്പെടുകയും ചെയ്തതായി കോടതി നീരീക്ഷിച്ചു. സീനിയര് മാനേജ്മെന്റ് പ്രൊഫഷണലായിരുന്ന യുവതിക്ക് ഈ സംഭവത്തെ തുടര്ന്നുണ്ടായ മാനസംഘര്ഷത്തില് ജോലി ഉപേക്ഷിക്കേണ്ടിവരികയും സിനിമയിലടക്കം ലഭിച്ച അവസരങ്ങളും നഷ്ടമായി. അതേസമയം, മോശം അനുഭവത്തെ തുടര്ന്ന് യുവതി അപ്പോള് തന്നെ ഹോട്ടല് മാനേജ്മെന്റിനോട് പരാതിപ്പെട്ടിരുന്നെങ്കിലും നടപടിയൊന്നും സ്വീകരിച്ചില്ലെന്നും യുവതി പരാതിപ്പെട്ടിരുന്നു. വിഎല്സിസി, പാന്റീന് തുടങ്ങിയ പ്രമുഖ കമ്ബനികളുടെ മോഡലായിരുന്ന ആഷ്ന ഷാംപൂ പരസ്യങ്ങളിലടക്കം സജീവമായിരുന്നു. TAGS: Popular X TAGS: